2 जवानों की मौत, 2 घायल हुए; LOC के पास हुआ हादसा
Army ambulance accident in Jammu and Kashmir जम्मू-कश्मीर के राजौरी में सेना की एंबुलेंस सड़क से फिसलकर गहरी खाई में गिर गई। इस हादसे में दो जवानों की मौत हो गई। वहीं 3 जवान घायल हो गए।
जम्मू-कश्मीर के राजौरी में सेना की एंबुलेंस सड़क से फिसलकर 200 फीट गहरी खाई में गिर गई। इस हादसे में दो जवानों की मौत हो गई। वहीं 2 जवान घायल हो गए। जानकारी मिलते ही दमकल की टीम मौके पर पहुंची और जवानों के शव और घायलों को बाहर निकाला। दोनों घायलों को सेना के अस्पताल राजौरी रेफर किया गया है। उनकी हालत अभी नाजुक बताई जा रही है।
यह हादसा लाइन ऑफ एक्चुअल कंट्रोल (LOC) के पास केरी सेक्टर में हुआ। हादसें में मरने वाले जवानों की पहचान बिहार के हवलदार सुधीर कुमार और राजौरी के परमवीर शर्मा के रूप में हुई है।
नवंबर में माछिल में हुआ था हादसा
पिछले साल नवंबर में भी कुपवाड़ा के माछिल इलाके में 3 जवान हिमस्खलन की चपेट में आ गए थे। 2 जवानों को बर्फ के नीचे से सुरक्षित निकाला गया था। जब हादसा हुआ तब 56 राष्ट्रीय रायफल्स के पांच जवान रूटीन गश्त पर थे। हादसे की जानकारी मिलते ही रेस्क्यू ऑपरेशन शुरू किया गया, लेकिन जब तक जवानों को निकाला गया, तब तक 3 की मौत हो चुकी थी।
सिक्कम में सेना का ट्रक खाई में गिरने से 16 जवानों की मौत हुई थी 
पिछले साल दिसंबर में सिक्किम के जेमा में आर्मी का ट्रक खाई में गिर गया था। इसमें 16 जवानों की मौत हो गई। आर्मी ने बताया कि वाहन एक तीखे मोड़ पर फिसल गया और सीधे खाई में जा गिरा। इस वाहन के साथ आर्मी की दो वैन और थी। तीनों वाहन सुबह चटन से थंगू के लिए निकले थे। सेना की रेस्क्यू टीम ने 4 घायल जवानों को एयरलिफ्ट करके अस्पताल में भर्ती कराया था। पढ़ें पूरी खबर...